Området var fra kommunens side planlagt for et velstående sjikt av middelklassen, og skulle omfatte grønne områder, gatebelysning og en stasjon for tilslutning til Berlins undergrunnsbane. Det skulle oppføres to kirker, fem skoler og en administrasjonsbygning. Et viktig element var også et mellom 80 og 120 meter bredt parkområde ( = ) som skulle gå gjennom strøket.Den første utbyggingen fant sted mellom 1912 og 1913 under ledelse av bygningsdirektør i den daværende selvstendige byen Schöneberg Friedrich Gerlach (1856–1938). Utførende arkitekt var Bruno Möhring (1863–1919). To store bolig- og forretningshus ble oppført som portal inn til resten av anlegget.